ועדת העבודה והרווחה, כנסת 25, פרוטוקול מספר 89, 2023-07-12 00:00

ישראל אייכלר: שלום וברוכים הבאים לישיבת ועדת העבודה והרווחה, כ"ב תמוז התשפ"ג, 12

ישראל אייכלר: 7

ישראל אייכלר: 2023 והנושא הוא הצעה לסדר של חברי הכנסת מאיר כהן, וכל מי שיגיע לפה נגיד גם את שמו, בנושא פגיעה כלכלית קשה בזכויותיהם של ילדים עם מוגבלויות עקב ביטול הזכאות לקבלת פנסיית הורה בעת ניוד קרנות הפנסיה

ישראל אייכלר:      אני חייב לומר לכם שאני לא הייתי מודע שיש בפנסיות הרגילות דבר כזה שהילד המוגבל יקבל כל ימי חייו את הפנסיה

ישראל אייכלר:  ידעתי שהיה את זה פעם בכנסת, ומאז כמה וכמה שנים, מאז שהפסיקו את הפנסיה התקציבית זה בוטל

ישראל אייכלר:  אני מאוד מברך על עצם העובדה, זאת אומרת מבחינתי זו בשורה לכל הילדים שבביטוח הראשוני של ביטוח פנסיה, לא ידעתי שזה בחוק, הדבר הזה, שהוא צריך לקבל כל ימי חייו

ישראל אייכלר:  כשאדם עושה ביטוח פנסיה רגילה, ראשונה, לא הניוד, האם חברת הביטוח חייבת לתת לו פנסיה?     

מאיר כהן: כן, הקרן הפנסיונית נותנת לו הטבה והילד מקבל - - -     

ישראל אייכלר: זה בחוק או שזה שונה בין חברה לחברה?     

מאיר כהן: לא, כל החברות נותנות

אור קשת: לפי מה שאנחנו יודעים אז כן, כברירת מחדל

ישראל אייכלר: זה בחוק?     

מאיר כהן: זה בתקנות של הביטוח

ישראל אייכלר: כל מי שיש לו פנסיה ויש לו ילד מוגבל הוא מקבל את ההמשך?      

דור פישר: יש תקנון שהוא התקנון שחל בכל קרנות הפנסיה החדשות

דור פישר:  במסגרת התקנון הזה יש הוראה ספציפית על בן עם מוגבלות ולכן בכל קרנות הפנסיה היום יש הסדר שמאפשר לבן עם מוגבלות שעומד בכל התנאים לקבל קצבה לא רק עד גיל 21 אלא בהתאם לתנאים, ככל שהוא לא יכול לכלכל את עצמו ואין לו הכנסה, הוא יקבל את הקצבה לא רק עד גיל 21, אלא לכל חייו

ישראל אייכלר: בין אם הוא גר בבית הוריו ובין אם הוא גר במקום אחר?      

דור פישר: יש כל מיני מבחנים על ההכנסה והאם זה נחשב כהכנסה או אם זה לא נחשב כהכנסה וכו'

ישראל אייכלר: אז קודם כל בשבילי ובוודאי בשביל צופים רבים זו בשורה

ישראל אייכלר:  עכשיו נוצרה בעיה כאשר אנשים מחליפים קרן פנסיה

קריאה: ניוד

ישראל אייכלר: המילה ניוד היא מדי מודרנית בשביל הגיל שלי, מחליפים זה מתאים יותר, אבל נקרא לזה ניוד

ישראל אייכלר:  כשאדם מנייד את הפנסיה שלו מחברה לחברה הוא מפסיד על פי התקנון את הזכות הזאת?      

מיכל היימן: אם יורשה לנו להתייחס מהתחלה עד הסוף

ישראל אייכלר: האמת היא שהסדר הוא שהמציע מדבר, אבל אני שאלתי עכשיו שאלות אינפורמציה, שאלתי שאלה אינפורמטיבית

מיכל היימן: אז התשובה לזה היא לא חד משמעית ולכן אני לא יכולה להגיד לך כן או לא

ישראל אייכלר: לא חד משמעית, אז נשמע בדיון

ישראל אייכלר:  חבר הכנסת מאיר כהן, בבקשה

מאיר כהן: תודה רבה, אדוני היושב ראש

מאיר כהן:  אני רק רוצה להגיד שבימים הטרופים האלה יש גם מדינה לנהל, לכן אני מודה לך ולחברי המזכירות שראו חשיבות גדולה מאוד בנושא הזה

מאיר כהן:  היו עשרות בקשות לדיונים מהירים בנושאים פוליטיים מפלגתיים גרידא ובחרו את זה וזו תעודת כבוד ולכן אני עושה פסק זמן מהכול ובא

ישראל אייכלר: אני רוצה לספר לך, יש פה עדים, שעות ארוכות ישבנו אתמול פה על חוק הנכים, נכי צה"ל, אחרי זה ישבנו על קופאיות שגובים מהן, כך שזכינו שכל היום היינו פה ולא שמענו מה קורה ברחוב

מאיר כהן: אדוני, אני חושב שזה עוול, אני בא להציג עוול שזועק לשמים

מאיר כהן:  הורים למשפחות לילדים עם צרכים מיוחדים אלה הורים שהאתגרים בחיים שלהם הם אחרים לגמרי מהורים שהילדים שלהם נורמטיביים, ואני מאחל בעזרת ה' שכולם יהיו בריאים ומאושרים

מאיר כהן:  ההתמודדות והתחושה הזאת של מה יקרה עם הבן שלי אחרי שאני לא אהיה, ובכוונה אני אומר את זה, היא המוטיב שחוזר בכל פגישה שלי עם הורים לילדים עם מוגבלויות

מאיר כהן:  הם אומרים לי: מאיר, עד גיל 21 אנחנו פה, אבל אנחנו מזדקנים, אנחנו נמות, מה יהיה עם הילדים האלה? ופתאום גילינו איזה לאקונה שאני חייב להגיד שקראנו אותה ב– אני לא יודע אם יש פה את הנציגים של 'שווים'

אביחי חיים: כן

מאיר כהן: תודה רבה לכם, אני מקפיד לקרוא אתכם

מאיר כהן:  פתאום, אתה חושב שאתה יודע הכול, אבל מסתבר שיש המון פינות אפלות שצריך להאיר אותן בזרקור וכשלא מאירים אותן בזרקור אז יש איזה לאקונות שהן מקוממות

מאיר כהן:  אני חייב להגיד לך, אדוני, שדיברתי עם עמית אתמול, הוא נשמע לי מאוד בסדר, הוא אמר לי שהוא לא יוכל להגיע, הוא התנצל על זה שהוא לא יכול להגיע, אבל הוא אומר שהוא שולח מישהי שתייצג אותו והוא נמצא על הדבר הזה, הוא לא נעלם מעיניו

ישראל אייכלר: אני לא יודע מי זה עמית

מאיר כהן: עמית הוא האחראי על קרנות הפנסיה, הממונה על שוק ההון, עמית גל

מאיר כהן:  הוא נשמע מאוד בסדר

מאיר כהן:  אתמול התחלתי איתו איזה טיפול או הצטרפתי לדברים שהם עושים

מאיר כהן:       מה שקורה, ונגיד את זה במילים פשוטות, הרפורמה שהייתה בקרנות הפנסיה גרמה לאיזה לאקונה מאוד גדולה, שהורים כמו ההורה שתיכף ידבר, הורים שילמו והייתה להם הטבה פנסיונית שאמרה שאם הילד שלהם, על פי כל הכללים ועל פי כל האישורים, הוא ילד עם צרכים מיוחדים, אם חלילה הם נפטרים הוא יקבל 40% ממה שמגיע לו, על פי חוק, עד סוף חייו, אלא שלפני 15 שנה עשו את רפורמת הניוד והורים בלי לדעת, התקשרו אליהם כל מיני סוכני ביטוח או הסוכנים של סוכני הביטוח ושכנעו אותם לנייד את קרן הפנסיה שלהם ממקום למקום, כמו שאני עשיתי אגב לא מזמן –       

ישראל אייכלר: וכמנהגו של היהודי הנודד, הוא עובר חברת סלולר ובנק וזה

מאיר כהן: וכל פעם שמציעים לנו איזה חצי שקל יותר אנחנו מתחילים לקפוץ

מאיר כהן:  מה שלא, ועוד פעם אני לא רוצה להאשים כשרים, אני נזהר מאוד מלהאשים אנשים עד שאני לא בודק את זה, החבר'ה שהציעו להם שכחו להגיד להם, או הם בעצמם לא ידעו - - -     

קריאה: הם לא ידעו

מאיר כהן: יכול להיות

קריאה: אני אומר את זה בתור סוכן ביטוח

מאיר כהן: יכול מאוד להיות, לכן אמרתי שאני נזהר ולא חושד בכשרים

מאיר כהן:  לא אמרו להם שאם אתה עובר לפנסיה הזכות המדהימה הזאת, אגב זאת זכות משמעותית, אתה מאבד אותה

מאיר כהן:  כשהם גילו את זה, א', להערכתי יש עוד הורים שעדיין ניידו ועדיין לא יודעים - - -     

קריאה: נכון

ישראל אייכלר: אולי בעקבות הדיון הם יידעו

קריאה: בדיוק, אף אחד לא יידע אותם

מאיר כהן: הדבר השני, כשהם פנו ואמרו שהם לא ידעו והם מבקשים, מעט מאוד חברות אמרו להם, ואני מבקש ממך שתגיד אחרי זה מי החברות, מעט מאוד חברות אמרו להם: אתם יודעים מה? אנחנו נמשיך את זה

מאיר כהן:  רוב החברות, כולל חברות גדולות ואמידות ומבוססות אמרו להם תקפצו, אנחנו לא מכירים בזה

מאיר כהן:       מה שאני מבקש ממך, אדוני, היות שאני מכיר אותך הרבה מאוד שנים ואנחנו מכירים אחד את השני, ניתן עדיפות ללאקונה הזאת, נטפל ברווחה, אני סומך עליך, אנחנו נהיה כאן, אני מציג את הבעיה, אנחנו נשמע את האנשים, אני לא מתכוון להרפות מזה

מאיר כהן:  אני ביקשתי אתמול מעמית להיות, הוא נתן לי תחושה שהוא יהיה איתי לאורך כל הדרך, הוא אמר שהם ימצאו לזה פתרון, ואני רק מבקש ממך, אדוני, תיתן עדיפות בישיבות עד שנפתור את זה

מאיר כהן:  תודה רבה

ישראל אייכלר: תודה רבה, אבל אני, כמו העגלון ההוא שאמר, מי יודע מה עוד לא אמרו לנו

ישראל אייכלר:  אני פותח את כל השאלות, אבל אני אתמקד במה שביקשת

ישראל אייכלר:  חבר הכנסת טור פז, אתה רוצה לומר משהו?      

משה טור פז: אני באתי כדי להצטרף ולחזק את הבקשה

משה טור פז:  את הלאקונה גם אני לא הכרתי עד שחברי מאיר כהן העיר עליה, היא נראית לי עיוות גדול, ורק לספר בזווית האישית, יש לי כמה חברים עם ילדים עם מוגבלויות והדברים שטורדים את מנוחתם זה מה יהיה אחרי 120 שלהם

משה טור פז:  העובדה שהמענה הזה, שהוא מענה כל כך חשוב לעתידם של הילדים, יימנע מהם בגלל לאקונה בחוק הוא בלתי נסבל, לכן בעיניי ברור לי שאנחנו, הכנסת, חייבים לתקן את הדבר הזה

משה טור פז:  תודה לך, מאיר

ישראל אייכלר: חברת הכנסת ביטון

ישראל אייכלר:  את גם עורכת דין, נכון?      

דבורה ביטון: גם

ישראל אייכלר: ידעת מהדבר הזה?      

דבורה ביטון: לא, כבוד היושב ראש

דבורה ביטון:  קודם כל תודה רבה על דיון כל כך חשוב, תודה לחבר הכנסת מאיר כהן שהדברים האלה לא נעלמים מעיניו ורגישותו לאנשים עם מוגבלויות באמת היא יתרה

דבורה ביטון:  גם אני, אדוני יודע, נושא המוגבלויות מאוד קרוב לליבי

דבורה ביטון:  נדהמתי לגלות את זה ואף על פי שאני עורכת דין, גם כשאני עושה ניוד, מעולם לא קראתי את המילים הקטנות ובעוונותינו אנחנו חותמים כי למי באמת יש זמן לקרוא ולהבין ואני מאוד מאוד מקווה שהעוולה הזאת, הלאקונה - - -     

מאיר כהן: חברת הכנסת דבי ביטון היא אמא לשתי בנות מקסימות, עובדות סוציאליות, עיוורות, אימהות לילדים

ישראל אייכלר: וגם את לא ידעת את הדבר הזה?      

דבורה ביטון: לא, לא ידעתי

דבורה ביטון:  אני שמעתי לראשונה וזה מטריד אותי, כי כמו מאיר גם אני מניידת חופשי

דבורה ביטון:  תודה

ישראל אייכלר: אז בואו נתחיל את הדיון קודם כל עם אנשי המקצוע

ישראל אייכלר:  לשכת סוכני הביטוח בישראל

ישראל אייכלר:  מה השם שלך?      

שחר שמאי: שחר שמאי ונמצא פה גם מלכיאל רחמים מנציגי הלשכה

ישראל אייכלר: אז תבחרו מי מכם רוצה לדבר

שחר שמאי: אני אדבר

שחר שמאי:  אני חושב שהצגתם נכון את הלאקונה, אני יכול להגיד משיחות עם רשות שוק ההון שהם יושבים על המדוכה כרגע והם עוד לא החליטו, אין החלטה לא לתקן

שחר שמאי:  עמדתנו ברור שצריך לתקן

שחר שמאי:   מבדיקה שאנחנו ביצענו, בקרנות הפנסיה, בגלל שזה מנגנון של עמיתים וקרן הדדית, עולים נושאים של אקטואריה ולדעת האקטוארים שאיתם אנחנו בדקנו אין פה נושא אקטוארי כי אם יש את החוב של אותו בן מוגבל בהראל והחוב הזה עובר לפניקס או עובר למנורה, מבחינה של חוק המספרים הגדולים, סטטיסטיקה, קרנות הפנסיה החדשות, אין פה החלטה של להוציא תקציב

שחר שמאי:       תמיד כשיש החלטה להוציא תקציב או לגרום לקרנות הפנסיה בעקבות ההחלטה פה, זאת אומרת ההחלטה ברשות שוק ההון בעינינו, בעיני לשכת סוכני ביטוח, היא לא הרחבה תקציבית, היא לא הוצאת כסף, היא רק הוצאת הבהרה ובגלל זה זו החלטה יחסית קלה לתקן את הלאקונה הזאת

ישראל אייכלר: ואני חוזר אליך עם השאלה, מה עוד אנחנו לא יודעים?      

שחר שמאי: אנחנו לא יודעים עוד הרבה דברים

שחר שמאי:  הסעיף בתוך החוק אומר שקודם אני צריך להצטרף לקרן הפנסיה ורק לאחר מכן הילד שלי יהיה מוגבל

שחר שמאי:  היה עכשיו קורונה, היה עכשיו מישהו שהתפטר ושכח לשמור על הכיסוי, נגיד חס וחלילה יש לי ילד עם צרכים מיוחדים ואני הצטרפתי לקרן הפנסיה בשופרסל, עזבתי את שופרסל, לא היה לי תקציב לשמור על הכיסוי הביטוחי בקורונה וחזרתי חזרה לקרן חדשה איבדת את זה

שחר שמאי:  זו לא הלאקונה שהוועדה כרגע מדברת עליה, זה כן נושא אקטוארי, זה כן נושא תקציבי

מאיר כהן: חבר'ה, אנחנו נרחיב את מה שצריך

ישראל אייכלר: אבל אני רוצה שתרשום, מאיר, שלא נשכח את זה

שחר שמאי: אולי רשות שוק ההון, אבל זה משהו אחר שלא קיים בתקנונים, זה תקנונים חדשים

שחר שמאי:  פשוט שאלת מה עוד לא יודעים

דבורה ביטון: בעצם בכל מקרה שמישהו מתפטר, עוזב מקום עבודה וחובר לחברת ביטוח אחרת, את כל הזכויות שהוא צבר בחברה הראשונה הוא מאבד – אנחנו מגיעים לאותה סיטואציה

שחר שמאי: לא, יש הבדל

שחר שמאי:  אני הייתי בהראל עכשיו, עזבתי את שופרסל, שמרתי על הכיסוי הביטוחי, אפשר לשמור עליו עד שנתיים, הייתי מודע לזה, שמרתי, אני חוזר לעבוד במקום אחר עם אותה קרן לא קרה שום דבר אם אני קודם הצטרפתי ורק אז הילד שלי הוגדר

שחר שמאי:       שאלת מה עוד לא יודעים, אם אפשר לתקן, אבל לזה בוודאות יש סעיף תקציבי ותקנונים וזה לא נמצא בתקנונים

שחר שמאי:  אם אפשר היה שכל הורה שהילד שלו נהיה מוגבל, גם אם הוא נהיה מוגבל לפני שהוא הצטרף, כמובן ההורים היו שמחים לכיסוי הזה

שחר שמאי:  אני מאמין שהעמותות - - -     

ישראל אייכלר: תסביר לי מה זה לפני או אחרי, ילד נולד מוגבל

שחר שמאי: הילד נולד מוגבל, מתי אני נמצא בקרן הפנסיה הראל, לפני שביטוח לאומי פרק ט' רשם שהוא נכה או אחרי

שחר שמאי:  זו השאלה

מיכל היימן: זו סוגיה אחרת

שחר שמאי: כן, זו סוגיה אחרת לגמרי

ישראל אייכלר: אבל אני רוצה להבין אותה

ישראל אייכלר:  מה אתה אומר? אתה עושה ביטוח

ישראל אייכלר:  דבר לאט כדי שאני אבין מהר

שחר שמאי: הדיון היום בוועדה אומר שאם אני נמצא בתוך קרן הפנסיה ואחרי שאני נמצא בקרן הפנסיה, הילד שלי, לא קשור לנולד, הילד הוכר מוגבל לפי פרק ט' בביטוח לאומי ולפני גיל 21, אנחנו פה כרגע יושבים כדי שהוא לא יאבד את הזכות הזאת במעברים

שחר שמאי:  אבל יש דיון אחר, דיון אחר אומר, אני הייתי עצמאי, לא היה לי קרן פנסיה והילד שלי נהיה מוגבל בתאונת דרכים בגיל 17-16 ועכשיו אני מצטרף לקרן הפנסיה

שחר שמאי:  בגלל שהצטרפתי אחרי שכבר יש לו תעודה מלפני שנה כנכה לא יהיה לי את הכיסוי הזה בכלל

שחר שמאי:  זה לא בדיון, זו אקטואריה אחרת לגמרי, זה לא נמצא בתקנונים

מיכל היימן: יש לזה מענה בתקנונים, אנחנו נתייחס לזה

ישראל אייכלר: בגלל הניוד זה קרה?      

שחר שמאי: לא, לא, לא

ישראל אייכלר: בגלל שהוא פתח את התיק אחרי?      

שחר שמאי: זה נושא אחר לגמרי

שחר שמאי:  בחלק מקרנות הפנסיה, בארבע קרנות פנסיה יש לזה מקום שנקרא בן נבחר, זה כיסוי מאוד מאוד מוגבל, או על חשבון האלמן או האלמנה, זה כיסוי מאוד מוגבל ולא כיסוי כמו מה שאנחנו מדברים היום

שחר שמאי:  אבל זה משהו אחר, אני לא חושב שהוועדה צריכה – כי שם זה תקציבי, אני חושב שאנחנו צריכים לטפל בנושא של הניוד

ישראל אייכלר: אנחנו ממוקדים בנושא שלנו, אבל כמו היהודים שלומדים משהו מסתכלים מיד פה ושם אני רוצה להבין את הנושא, כי אני בטוח שכוועדת עבודה ורווחה אנחנו צריכים לדעת את שאר הדברים האלה

ישראל אייכלר:  אני מקווה שאתם כן רושמים את כל הדברים האלה

דור פישר: אנחנו נתייחס גם לסוגיה הזאת

ישראל אייכלר: כן, לכל הסוגיות שאנשים לא יודעים והם עלולים לאבד דברים

דור פישר: אנחנו נתייחס לכל הכיסויים

ישראל אייכלר: אני רוצה לתת לעמותות שעוסקות בזה, אבל אני חושב, כדי להבין יותר, חבר הכנסת כהן, ברשותך, אני רוצה דווקא להתחיל עם הגב' מיכל היימן, מנהלת מחלקת הפנסיה ברשות שוק ההון, ביטוח וחיסכון

מיכל היימן: קודם כל אנחנו מודים לכם שהזמנתם אותנו לפה לדון באמת בנושא החשוב הזה, הוא נושא מורכב שעוסק בתקנוני קרנות הפנסיה ובאופן ספציפי בעניין בן עם מוגבלות

מיכל היימן:  אני עוד רגע ארד לרזולוציה של בן עם מוגבלות, לפני כן אני רוצה לתת פה, כי ראיתי שעולות פה הרבה שאלות ואנחנו שנייה נבין מה זה בדיוק קרן פנסיה, איך היא עובדת ואנחנו נבין את הסוגיה עצמה, למה בעצם עולה פה השאלה ולמה התשובה היא לא ברורה מאליה, כמו שאני מניחה שרוב האנשים שיושבים פה מסביב לשולחן היו רוצים שתהיה התשובה, כי זה באמת הרצון הטבעי של כולנו באמת לתמוך באותם ילדים עם מוגבלויות

מיכל היימן:       אז לכאורה התשובה היא ברורה, אבל אנחנו רוצים שנייה לעשות חושבים ואנחנו נסביר למה

מיכל היימן:  קודם כל הדיון שלנו פה היום הוא על קרן פנסיה חדשה, במקרה הזה היא קרן פנסיה מקיפה

מיכל היימן:  קרן פנסיה מקיפה כוללת שלושה סוגי קצבאות שהיא משלמת, קצבת זקנה, קצבת נכות וקצבת שארים

מיכל היימן:  הנושא שלנו הוא על קצבת השארים

מיכל היימן:  מה שחשוב להבין לגבי קרן פנסיה זה שקרן הפנסיה היא אחראית, כל התשלומים, כל הקצבאות, שלפני רגע אמרתי משולמים מתוך הנכסים שקיימים בתוך קרן הפנסיה, זאת אומרת אין לנו מקור חיצוני שמשלם, אין לנו מדינה שבאה ושופכת כסף, אין לנו מקור חיצוני, גם לא החברה המנהלת, לא חברת ביטוח, זה בשונה דרך אגב מחברת ביטוח

ישראל אייכלר: הכול על חשבון העמיתים

מיכל היימן: הכול על חשבון העמיתים

מיכל היימן:  זאת אומרת ההפקדות של העמיתים הם אלה שמזינות את ה - - -     

מאיר כהן: יש הדדיות

מיכל היימן: יש הדדיות, בדיוק, הן אלה שמזינות ומתוכן גם משלמים את התשלומים ולכן יש לנו פה את עיקרון ההדדיות, כמו שאמרת, והעיקרון הזה אומר שתשלום עודף לעמית אחד בא על חשבון שאר העמיתים בקרן, ולהיפך, זאת אומרת אם אנחנו משלמים פחות לעמית אחד שאר העמיתים יקבלו יותר

מיכל היימן:  זאת אומרת זה לא יוצא לגורם חיצוני, זה לא שהחברה המנהלת נהנית פה ממשהו מההחלטה הזו אם כן לשלם או לא לשלם

מיכל היימן:  באמת אנחנו נמצאים פה בסוג של פיילה אחת של כסף שאמורה להזין ולהיות מוזנת מהעמיתים עצמם

מיכל היימן:  זה עיקרון ההדדיות

מיכל היימן:       בגלל עיקרון ההדדיות הזה אנחנו חייבים לפעול לפי כללים מאוד מאוד ברורים

מיכל היימן:  אחד הכללים שאנחנו פועלים על פיהם זה עוד עיקרון, עיקרון השוויון שלאורו נכתב התקנון

מיכל היימן:  לתקנון קרן הפנסיה יש מעמד-על, קרן הפנסיה יכולה לפעול אך ורק על פי תקנונה, היא לא יכולה לשלם ולא יכולה לתת זכויות או חובות, החובות, הכול נקבע בתקנון, מה שקבוע בתקנון

מיכל היימן:  אי אפשר לזוז ימינה ושמאלה

מיכל היימן:  זו חובת הנאמנות של קרן הפנסיה, כדי לייצר את השוויון והאחידות כלפי כל העמיתים שלה בקרן

מאיר כהן: יש לי שאלה, האם הרעיון הזה של השוויון, מדובר רק בתוך ד' אמותיי כקרן פנסיה? זה לא שוויון, זה לא ערך שהוא בין כל קרנות הפנסיה?      

מיכל היימן: שאלה מעולה

מיכל היימן:  אז קודם כל כן, בראש ובראשונה זה בתוך הקרן לבין עמיתיה, ודבר שני, מאחר שאנחנו רצינו שיהיה שוויון גם בין הקרנות עצמן כי לא רצינו שתהיה העדפה של קרן אחת על פני השנייה, אז יש את מה שנקרא התקנון התקני שנכנס לתוקף במהלך שנת 2018 ובעצם יצר איזה סוג של אחידות

מיכל היימן:  לא עד הסוף, כי יש כל מיני עניינים שהחברות המנהלות כן יכולות לבקש שינוי פה ושם, אבל בעיקרון בגדול התקנונים הם זהים בין הקרנות והן פועלות על פי עקרונות די זהים ולכן מה שאמרתי, ההזנה פנימה והחוצה, היא כן בין קרן לבין עצמה ולא בין הקרנות כולן, אבל - - -     

מאיר כהן: אז מה אני מפר כמנהל קרן בזה שכשעוברים אליי אני אומר שהזכות הזאת - - -     

מיכל היימן: עוד רגע אני מגיעה לשם

מיכל היימן:  עוד נקודה אחת שרציתי להגיד, אמרנו הרי שהקרן מזינה את עצמה מהנכסים שכלולים בתוכה, והיה ובכל זאת היו תשלומים ששולמו מעבר לצפוי, יכול להיות שיש לי התחייבויות, בכל זאת קרו יותר מקרי מוות ממה שחשבו, היו יותר מקרי נכות ממה שחשבו, אנשים חיו יותר שנים ממה שציפו מראש, אז יכול להיות שייווצר לי חוסר איזון, יהיה לי יותר התחייבויות מאשר נכסים ואז יש חובה בקרנות הפנסיה כל הזמן לייצר איזון

מיכל היימן:  בטח בקרנות הפנסיה החדשות שזה נעשה כל רבעון, יש לנו איזון אקטוארי, בטח ובטח כאשר יש לנו גירעון, כאשר שילמו יותר, כשיש יותר התחייבויות מהנכסים, חייבים לעשות איזון כדי שלא יהיה פה גירעון והמשמעות של האיזון בסופו של דבר היא שיש לנו פה הפחתת זכויות

מיכל היימן:  מפחיתים את הזכויות של כל העמיתים בקרן

ישראל אייכלר: נשים נקודה לרגע

ישראל אייכלר:  חברה כזאת הרי עוסקת גם בעסקים עם הכסף הזה

ישראל אייכלר:  חברת הביטוח לא עוסקת רק בחלוקה, זה לא קופת גמ"ח בין החברים, אלא היא עושה ביזנס עם הכסף, נכון?      

מיכל היימן: הכסף של העמיתים מנוהל בנאמנות עבור העמיתים בלבד

ישראל אייכלר: בעסקים

מיכל היימן: והם משקיעים את זה ב - - -     

ישראל אייכלר: ואז היא מרוויחה נניח, לצורך הדוגמה, מיליארד שקל

מיכל היימן: זה מחולק בין כל העמיתים ורק בין העמיתים

ישראל אייכלר: זאת אומרת שכשהיא צריכה לאזן זה לאו דווקא בקיפוח זכויות עמיתים, אלא גם צריכה להביא הכנסות רווחיות מבחוץ

מיכל היימן: זה לא חלק מהאיזון, אתה מדבר פה על התשואה שהשיאה כסף על הנכסים שלה

מיכל היימן:  יש איזון תשואתי שהוא קשור בכלל לפנסיונרים, אנחנו לא ניכנס לזה פה עכשיו, אבל זה חלק מהתשואה

מיכל היימן:  נניח יש לי מיליון שקל בקרן הפנסיה, הכסף הזה מנוהל ומרוויח כסף

ישראל אייכלר: גם אם הוא הרוויח מיליארד שקל, אבל אם האיזון, יותר מדי עמיתים מתו, אז הוא מוריד את הזכויות של העמיתים

ישראל אייכלר:  אפילו שהוא הרוויח מיליארד שקל בצד

מיכל היימן: זה מעלה וזה מוריד

ישראל אייכלר: השאלה אם הרווחים מעלים את הזכויות של העמיתים?      

מיכל היימן: כן, בוודאי

מיכל היימן:  הצבירה שלי תהיה גדולה יותר, כשאני אגיע לגיל פרישה במקום שאני אגיע עם מיליון שקלים אני אגיע עם 1

מיכל היימן: 1 מיליון

ישראל אייכלר: זאת אומרת שכשאת אומרת שאם יש יותר מדי מקרי מוות את חייבת לאזן על ידי הפחתת זכויות זה לא כולל את הרווחים של החברות

מיכל היימן: לא, זה חישוב בנפרד

מיכל היימן:  כל מיני חישובים שנעשים - - -     

ישראל אייכלר: למה שזה לא יהיה חישוב כולל?      

מיכל היימן: זה בסדר, בסופו של דבר זה מתאזן

ישראל אייכלר: קופה אחת

ישראל אייכלר:  רציתי להבהיר את העניין הזה, הם יכולים להרוויח מיליארד ולהגיד אני חייב לקפח את העמיתים

מיכל היימן: לא, ממש לא

ענת כהן שמואל: הוא שואל למה להפחית זכויות מעמיתים ולא להשתמש ברווח?      

מיכל היימן: אבל אלה שני חישובים בנפרד

ישראל אייכלר: לא אכפת לי שזה חישובים בנפרד וזה צריך להיות בנפרד, אבל לפני שאתם באים להפחית את זכויות העמית תבדקו מה הרווחתם גם

מיכל היימן: ברור

מיכל היימן:  זה נעשה, זו לא שאלה בכלל

ישראל אייכלר: אוקיי

ישראל אייכלר:  תמשיכי בבקשה

מיכל היימן: אנחנו יורדים לרזולוציה של קצבת שארים כאשר קצבת שארים משולמת במקרה חס וחלילה מותו של העמית או העמיתה בקרן וקצבת השארים משלמת קצבה לשארי העמית, כשמה כן היא, לשארי העמית, שזה בן/בת זוגו של העמית, הילדים שלו עד גיל 21

מיכל היימן:  יש מקרים שגם ההורה זכאי לאיזה משהו, לא ניכנס לזה, ובתוך ההגדרה של ילדים עד גיל 21 יש חריג וזה מה שאנחנו מדברים עליו היום, שזה בן עם מוגבלות

מיכל היימן:       עלתה פה שאלה אם כל אחד זכאי, כל בן עם מוגבלות שמוגדר וזכאי לקצבת ביטוח לאומי זכאי לזה, אז אני אקריא בגדול מהי ההגדרה של בן עם מוגבלות בתקנון

מיכל היימן:  יש תקנון תקני, כמו שאמרנו, ובכל התקנונים מוגדרת אותה הגדרה שהיא אומרת שצריך לעמוד בכמה תנאים

מיכל היימן:  אחד התנאים זה שהמוסד לביטוח לאומי הכיר לראשונה בזכאותו לקצבת נכות כללית לאחר מועד ההצטרפות של העמית אך טרם הגיעו לגיל 21, זאת אומרת יש לנו פה כמה תנאים, והדבר השני זה סוג של מבחן הכנסה שאומר שהוא אינו מסוגל לכלכל את עצמו ואין לו הכנסה כדי מחייתו במועד הפטירה של העמית ואחר כך גם כל הזמן בוחנים את זה שזה באמת מתמשך

מיכל היימן:  יש פה מבחן כלכלי מתמשך וכו'

חנן פרלמן: את יכולה להסביר את ההיגיון מאחורי התנאים האלה ומה יצר את חוסר הבהירות?      

מיכל היימן: ההגדרה אומרת שצריך קודם כל לעמוד בתנאי של נכות, שבאמת אותו ילד הוא נכה וההגדרה הזו מסתמכת על קביעה שנעשתה על ידי המוסד לביטוח לאומי שקבע שהוא זכאי לקצבת נכות כללית ולכן הוא זכאי, ויש לנו פה עניין שההחלטה הזאת, הקביעה הזאת, שאכן הילד זכאי לקצבת הנכות קרתה לפני ההצטרפות לקרן כי אחרת מדובר פה בסוג, לא ממש אני יכולה לקרוא לזה ככה, אבל זה סוג של מקרה ביטוח שקרה ויש עיקרון מאוד חשוב בביטוח שאי אפשר לבטח מקרה ביטוח שקרה

מיכל היימן:       למשל, לא קשור לבן עם מוגבלות, אני אתן דוגמה מעולם אחר, בן אדם שלפני שהוא הצטרף לקרן הפנסיה קרה לו מקרה ביטוח לבבי

מיכל היימן:  לאו דווקא לקרן פנסיה, גם לביטוח, אם הוא עכשיו יצטרף לביטוח ויבטח את עצמו, נניח למקרה מוות וחס וחלילה יומיים אחרי הוא נפטר אז עולה פה שאלה האם המצב הרפואי הקודם שלו כבר צפה פני עתיד והאם לא מדובר פה במקרה ביטוח שקרה

מאיר כהן: ואם אני רוצה שיבטחו אותי במיליון שקל ואני מוכן לשלם מיליון שקל?      

מיכל היימן: בשביל זה עושים חיתום ואולי עושים זה, אבל - - -     

קריאה: זה נכון בחברת ביטוח רק

ישראל אייכלר: לכן יש הצהרת בריאות בכל דבר

ישראל אייכלר:  יש לי עוד שאלה בדיוק בנקודה הזאת, אדם בגיל 25 נכנס לעבודה, עשה קרן פנסיה, התחתן בגיל 30, נולד לו ילד עם מוגבלויות והילד הוכר בגיל חמש או שש כמי שהוא בעל מוגבלות 100%

ישראל אייכלר:  האם בגלל שהאבא כבר היה עמית הילד הזה לא יהיה זכאי?      

מיכל היימן: לא, הוא כבר היה עמית

מיכל היימן:  להיפך, אתה מדבר על המצב שעליו אנחנו מדברים, הוא כבר היה עמית בקרן פנסיה

ישראל אייכלר: אז על מה את מדברת?      

מיכל היימן: על מצב הפוך

ישראל אייכלר: הפוך, שהילד כבר נמצא והוא הולך לעשות את הביטוח בגיל 35 כשיש לו כבר ילד כזה?      

מיכל היימן: נכון

ישראל אייכלר: מה דינו? הוא צריך להצהיר על כך?      

מיכל היימן: הוא לא נכלל בהגדרה של בן עם מוגבלות ויש סיטואציה נוספת שאפשרנו לקרנות, זה הדברים הקטנים שכן יש בהם שוני בין הקרנות שבהוראות שלנו אפשרנו לקרנות לכלול בתקנון שלהם הגדרה שנקראת כיסוי בן נבחר עם מוגבלות

מיכל היימן:  בן נבחר עם מוגבלות זה ילד שהנכות שלו נקבעה לפני שההורה שלו הצטרף לקרן הפנסיה

מיכל היימן:  במקרה כזה כאשר ההורה מצטרף לקרן הפנסיה והוא באמת רוצה לבטח את הילד שלו, להיות בטוח שהילד שלו יהיה מבוטח עד ליום מותו בקצבה היה וההורה יילך לעולמו והוא יצטרך לדווח על זה לקרן הפנסיה והוא יצטרך לשלם על זה פרמיה

מיכל היימן:  זה אגב החיתום וכו'

מיכל היימן:  אז בודקים את זה והוא יכול, זה לא שאין לזה פתרון, יש לזה פתרון

גילי פארן: זה לא תמיד מצליח, סליחה שאני קוטע אותך, מהניסיון שלי בשטח

ישראל אייכלר: לא, היא באמצע

ישראל אייכלר:  אני אתן לך, אבל היא באמצע

ישראל אייכלר:  את מסכמת?      

מיכל היימן: אז מה שרציתי להגיד זה שהתקנון של קרן הפנסיה כמו שראינו בהגדרה אומר שזה קרה לפני מועד ההצטרפות, העניין הוא שהתקנון לא מציין בצורה מפורשת מה קורה במקרה של ניוד, האם ההצטרפות הזו היא רק כאשר הצטרפות לקרן הספציפית או לכל קרן באשר היא ולכן עולה פה שאלה פרשנית והשאלה הפרשנית היא זו שמתבררת כרגע על ידינו

מיכל היימן:  ברגע שפנו אלינו הגורמים נדרשנו לשאלה הזאת ואנחנו בודקים אותה

מיכל היימן:       מה שחשוב לי לציין זה באמת העניין של מאזן השיקולים

מיכל היימן:  יש לנו מצד אחד את אותו הורה ספציפי לבן עם מוגבלות שאנחנו לא רוצים שיהיה לו איזה סוג של חסם ניוד

מיכל היימן:  זה לא באמת חסם ניוד, הוא יכול להתנייד, העניין הוא שלניוד הזה שלו יהיו השלכות

ישראל אייכלר: כי הוא צריך להצהיר והוא צריך להוסיף כסף?      

מיכל היימן: או שהוא יצטרך להוסיף כסף או שהוא יאבד את הכיסוי היה והוא לא ירכוש את הבן נבחר עם מוגבלות

ישראל אייכלר: את זה אנחנו רוצים לתקן

ישראל אייכלר:  זאת הנקודה, הגעת לנקודה

מיכל היימן: זו הנקודה, ומצד שני אנחנו כמובן שוקלים את שיקול יתר העמיתים בקרן

איימן עודה: סליחה, לא הבנתי בדיוק, מה צריך לתקן?      

ישראל אייכלר: כשאדם עובר מחברת פנסיה לשנייה, הוא היה זכאי שהילד שלו הנכה יקבל עד סוף ימיו וכשהוא עבר החברה החדשה לא רשמה את הילד הזה, אולי הוא גם לא דיווח, כי הוא לא ידע אפילו, והוא איבד את הזכאות שלו

מיכל היימן: רק שתי נקודות אחרונות

מיכל היימן:  אמרנו שיש לנו פה את מאזן השיקולים של ההורה שבאמת אנחנו דואגים לו ודואגים לילד שלו, כמו שפתחנו פה ואמרנו, ומצד שני שאר העמיתים בקרן, כי אמרנו שקרן הפנסיה חייבת - - -     

מאיר כהן: את נותנת תשובה מאוד מנומקת אבל מטושטשת

מאיר כהן:  אנחנו רוצים לקבל תשובה, האם אתם הולכים לטפל

מאיר כהן:  כי אם את אומרת לי שאת הולכת ואת צריכה לקחת מערך של איזונים לא אמרת לי כלום

מאיר כהן:  יש פה בעיה אמיתית, מה קורה? מה אתם מתכוונים לעשות? אתם מתכוונים להגיד: חבר'ה, כל מי שעבר עד לפני שלוש-ארבע שנים אנחנו מטילים חובה על קרנות הפנסיה לשלם? אי הידיעה של ההורים לא צריכה לפגוע בהם, או שאתם מתחילים עכשיו ללכת, לדשדש, לחזור ולהגיד? תגידו לנו מה אתם מתכוונים לעשות

איימן עודה: מה מספר האנשים שנפגעו כתוצאה מזה?      

מיכל היימן: על הכול יש לי תשובה

ישראל אייכלר: שאלה חשובה של מאיר, כי אין חכם כבעל ניסיון

ישראל אייכלר:  אני חשבתי שהתשובה מספקת, פתאום אומר לי מאיר: תשמע, היא אמרה לך שיש פה עניין של איזונים בין העמיתים אז זה דבר שאין לו גבול

חנן פרלמן: אולי אני אוסיף על השאלה, מה הם כללי הניוד בדרך כלל לגבי זכויות אחרות? הן עוברות?      

מיכל היימן: בניוד רגיל, כשאנחנו שמים לרגע את הבן עם מוגבלות בצד, מה שנשמר זה עניין של תקופת האכשרה, זאת אומרת כאשר אני מצטרפת לקרן פנסיה יש מה שנקרא תקופת אכשרה חמש שנים שלא מבטחים מקרה ביטוח שקרה לפני, כמו שנתתי את הדוגמה לפני כן, ולכן חמש שנים, אם קורה מקרה ביטוח בתוך חמש השנים האלה, לגבי מקרה ביטוח שקרה, אם אני התניידתי זה שומר לי על הזכויות שלי של תקופת האכשרה

חנן פרלמן: יש זכויות שלא עוברות בניוד?      

שחר שמאי: כן, בן מוגבל

ישראל אייכלר: לא, חוץ מזה

מיכל היימן: זה העניין

מיכל היימן:  לא, גם יש את הרצף, ותק וכו'

שחר שמאי: הדבר היחיד שלא עובר זה בן מוגבל

קריאה: זה דבר שקוף, לא יודעים את זה, לא מסבירים את זה

ישראל אייכלר: תשובה לחבר הכנסת מאיר כהן, אם אתם הולכים לתקן את זה?      

מיכל היימן: אני רק אגיד, כאשר פנו אלינו הבנו שיש לנו פה עניין של שאלה פרשנית ופתחנו בבדיקה, קודם כל כדי למפות באמת את המצב בשוק כדי להבין כמה קרנות מפרשות את זה ככה וכמה מפרשות את זה אחרת

מיכל היימן:  רק אני אגיד פה לחברי שיושב מולי בדיוק, שמהבדיקה שלנו מרבית הקרנות כן מאפשרות את השמירה של המעמד של בן עם מוגבלות

שחר שמאי: אני רק אענה על זה, כי אמרה חברתי ש–  לא, זה פרשנות שמאפשרת לקרן שכן נותנת, כמו מור, עמית יכול לתבוע את הקרן מה פתאום שילמתם ושמרתם כי זה לא בתקנון

ישראל אייכלר: הערתך נשמעה, אבל אני לא רוצה שהיא תפסיק את הרצף המחשבתי

מיכל היימן: תודה רבה

מיכל היימן:  אז מה שאנחנו ראינו זה שהרוב כן משמרות את המצב, המיעוט לא

מיכל היימן:  כאשר לשאלה הספציפית שנשאלה פה, מהבדיקה שלנו עלה שלא קרה נכון להיום המצב שילד עם מוגבלות תבע את קרן הפנסיה ולא קיבל את קצבת הנכות המיוחדת שלו בגלל שההורה שלו התנייד

מיכל היימן:  זאת אומרת אין לנו כרגע ילד על המדוכה שלא מקבל את קצבת הבן עם מוגבלות שלו בגלל שההורה שלו התנייד

מיכל היימן:  אז כרגע אנחנו בשאלה חשובה מאוד, אבל כרגע אין לנו מקרה שקרה

ישראל אייכלר: זאת אומרת אין מקרים כאלה, אבל אנחנו צריכים לקחת בחשבון שאנשים מזדקנים

מיכל היימן: בדיוק, שקורים מקרים, שעלול לקרות מקרה

ישראל אייכלר: כל יום השעון מתקתק

מיכל היימן: שעלול לקרות מקרה ואנחנו חייבים לדאוג לזה

טלי גוטליב: עצם הדיון הזה, אני נכנסתי רק עכשיו - - -     

ישראל אייכלר: סליחה, שלום, בוקר טוב, חברת הכנסת גוטליב

טלי גוטליב: אני מתנצלת, אדוני

קריאה: אנחנו מאוד שמחות שאת כאן, טלי, חיכינו לך

טלי גוטליב: היו"ר שלנו אייכלר בוועדת רווחה דואג, אני אומרת לכם בכמעט אפס זמנים לנושאים הכי קריטיים, וביום רביעי, בגלל חשיבות הוועדה הזאת הוא קבע את זה למרות סד הזמנים המאוד מאוד לחוץ שיש

טלי גוטליב:  אז אני אומרת מזלנו הטוב שיש לנו פה יו"ר ועדה שדואג באמת

טלי גוטליב:  לא משנה לו מי המדינה ומי הרשות ומי עומד מולו

ישראל אייכלר: תודה רבה

ישראל אייכלר:  תשאירי משהו לסוף

מיכל היימן: אז אני רק אסיים ואומר שרגע לפני שאנחנו מקבלים את ההכרעה אנחנו צריכים לעשות עוד בדיקה אחת, שזה העניין של הבדיקה האקטוארית להבין כמה זה ישפיע, אם זה ישפיע בכלל

ישראל אייכלר: מתי תהיה תשובה?     

מאיר כהן: אדוני, יש עוד משהו, אנחנו צריכים ליידע את כל ההורים

מאיר כהן:  להערכתי הורים לא יודעים

ישראל אייכלר: ברגע שתהיה החלטה - - -     

מאיר כהן: לא, לפני, עכשיו

מיכל היימן: לא, אבל יכול להיות שלא תהיה בעיה, כי אם אנחנו נחליט אז יכול להיות שתיפתר הבעיה ואנחנו לא רוצים ל - - -     

מאיר כהן: אוקיי, בסדר

ישראל אייכלר: אומרת המנהלת דבר מאוד פרקטי, לפרסם את החברות שכן נותנות וכל אחד יידע שהחברה שלו נותנת והם לא יילכו

שחר שמאי: אני חושב שזה יעשה בעיה, חבר הכנסת, כי זה יפתח פתח לתביעה ייצוגית נגדם

שחר שמאי:  אם הרשות מתכוונת להוציא הבהרה חיובית תוך חודש אז בוא שנייה לא נעשה - - -     

ישראל אייכלר: תוך חודש אני חותם

שחר שמאי: חודשיים, שלושה, לא יודע, חס וחלילה

דור פישר: אנחנו נסיים את הבדיקה האקטוארית

ישראל אייכלר: תוך כמה זמן?      

דור פישר: זה לבדוק קודם את הנתונים

ישראל אייכלר: אתם יודעים שאנחנו יוצאים לפגרה, יש סיכוי לפני הפגרה?      

דור פישר: עד סוף החודש אני לא בטוח שיהיה

מיכל היימן: אנחנו משתדלים כמה שיותר מהר

ישראל אייכלר: אז בוא נעשה ככה, המנהלת והעובדות שלה עובדים גם בפגרה

דור פישר: גם אנחנו

ישראל אייכלר: אנחנו רוצים לקבל את התשובה אפילו בפגרה

דור פישר: ברגע שהיא תהיה אנחנו לא נמתין

ישראל אייכלר: ואם נצטרך דיון מיוחד אז –      

מאיר כהן: נעשה בפגרה

ישראל אייכלר: עכשיו זכות הדיבור לחברת הכנסת גוטליב

טלי גוטליב: תודה רבה

טלי גוטליב:  אנחנו כהורים לילדים מוגבלים ומאותגרים מבהירים לכל אדם פה במדינה, אנחנו לא נסבול, לא במשמרת שלנו בכל אופן, שום פגיעה באדם חסר ישע שהוא גם לא יכול לדבר

טלי גוטליב:  אני אומרת לכם פה, לא יכול להיות מצב שהורים לא יידעו שאחרי לא יודעת מה קורה להם יישארו כאן ילדים שגם לא יכולים לתבוע

טלי גוטליב:  כי ילד חוסה או חסוי שהוריו נפטרים, הוא הופך להיות רכוש המדינה, המדינה תזרוק אותו לאיזה מקום שאנחנו לא יכולים לדעת מה קורה שם ואף אחד לא יתבע מול הכוחות החזקים האלה ומול הקרנות, ולא יכול להיות, באמת אין בזה שום היגיון חוץ מפגיעה אנושה שאני לא יכולה לסבול

טלי גוטליב:  זה שיא הכיעור בעיניי, תסלחו לי מאוד, כי אין בזה שום היגיון

טלי גוטליב:       בטח ובטח הורים שאם הם היו יודעים את הדבר הזה הם לא היו מעזים לפגוע בחסרי הישע, כי אנחנו ממילא בקושי – אנחנו לא יכולים להרשות לעצמנו למות כי יש קושי מאוד גדול, תדעו לכם שהזכות למות היא זכות אלא אם כן יש לך ילד חוסה, כי אתה לא יכול לבחור בדבר כזה, יש לך אחריות

טלי גוטליב:  אז לא יכול להיות מצב שלא יידעו אותנו, ו-ב', לא יכול להיות מצב – המהלך הזה הוא מהלך שאין לו שום היגיון, עם כל הכבוד

טלי גוטליב:  לכן אני אומרת פה, אנחנו רוצים על זה דין וחשבון ואנחנו נבדוק איך זה שמתרחשת, אפילו בעצם הרעיון, פגיעה בילדים חסרי ישע, לא קורה במשמרת שלנו

ישראל אייכלר: תודה רבה, חברת הכנסת גוטליב

ישראל אייכלר:  היה יהודי אחד - - -     

טלי גוטליב: כן, בוא נזרוק את הילדים שלנו, נזרוק אותם לאיזה מקום, מה זה משנה? נשים אותם באיזה פח זבל מעורבב עם עוד כל מיני חוסים אחרים

ישראל אייכלר: את לא שומעת אותי

ישראל אייכלר:  את אמרת שאנחנו לא יכולים למות בגלל הילדים האלה

ישראל אייכלר:  היה אחד שבא לצדיק שיש לו בת חולה והוא כבר לא יכול לסבול וקשה לו מאוד, אז הוא אומר לו: אתה חושב שהיא חיה בזכותך? אתה חי בזכותה

ישראל אייכלר:  כל זמן שהיא חיה אתה חי, ברגע שחלילה תיפטר ממנה אז אין לך זכות

ישראל אייכלר:       עכשיו אני רוצה להקדיש את 20 הדקות הבאות אך ורק לארגונים ולהורים, אבל כל אחד ידבר דקה כדי שנוכל להספיק

טלי גוטליב: אדוני יאפשר לי 20 שניות רק להבהיר את כבודה של ילדתי וחבריה

טלי גוטליב:  אחת, היו"ר צודק, שתיים, בחיים לאף אחד מאיתנו אין זכות קיום יותר מלאחר, אנחנו לא יודעים את חשבונו של ריבונו של עולם, אנחנו לא יודעים מי יותר ומי פחות

טלי גוטליב:  ושלא ישתמע מדבריי חס וחלילה שיש לי טענה בדבר הזה, מבחינתי הילדה שלי יש לה זכות קיום כמו לכל אחד אחר וחובתי להקל את חייה וחובתה של החברה לעזור בדבר הזה כל זמן שאני לא אהיה פה חלילה

טלי גוטליב:  אז שלא יישמע חס ושלום בעניין פגיעה בכבודם של חסרי הישע באשר הם

דבורה ביטון: זו זכות ושליחות

ישראל אייכלר: עמותת 'אותי', עמותה ישראלית לאוטיזם, עורכת הדין הדס ארנון, בבקשה

אור קשת: אנחנו פה שלושה נציגים של ארגונים, באנו כדבוקה ואנחנו נשמח לקבל רשות דיבור אחד אחרי השני

ישראל אייכלר: כל אחד דקה, כי יש לנו 19 דקות בדיוק

אור קשת: אז אני אתחיל

אור קשת:  קודם כל תודה על הדיון החשוב הזה, גם לך, כבוד היושב ראש, לחבר הכנסת מאיר כהן ולאחרים שהצטרפו לדיון הזה

אור קשת:  רוב הדברים כבר נאמרו, אבל חשוב לי לחדד כמה נקודות

אור קשת:       הנקודה הראשונה, עלה פה הנושא של השקיפות, דובר על זה שיש פה בעיה של שקיפות והיא בעיה אמיתית, אבל הבעיה היא הרבה יותר עמוקה, זה בעיה של כבילה

אור קשת:  כלומר יש פה כבילה שהיא אולי לא טכנית, אבל היא כבילה דה פקטו, כי ברור לכל אחד שיושב פה בחדר שהורה שמבין את הנתונים ומבין מה מונח על הכף, מצד אחד אולי קצת הנחה בעמלות ותשואות יותר גבוהות, אבל מצד שני לאבד כיסוי ביטוחי כל כך משמעותי לעתיד של המשפחה שלו אין לו באמת אפשרות

אור קשת:  הבחירה היא בחירה תיאורטית ולכן מדובר בכבילה של עשרות אלפי הורים, עשרות אלפי משפחות, שהיא חותרת תחת כל רפורמת הניוד שהיא ספינת הדגל בשנים האחרונות של הממונה על שוק ההון

אור קשת:       מעבר לזה עלו פה גם כל מיני טיעונים שהם טיעונים מעולם הביטוחים הפרטיים והם לא רלוונטיים כי אנחנו לא בעולמות האלה

אור קשת:  חברת ביטוח פרטית שעושה למשל ביטוח בריאות יכולה להגיד: לך יש מחלה קשה אז אני לא מוכנה לבטח אותך בביטוח חיים, אבל אנחנו נמצאים בעולם של קרנות פנסיה וזה עולם שיש בו עוגנים סוציאליים, זה עולם שנשען, כפי שנאמר פה, על עקרונות של הדדיות ושל שוויון ולכן כל הטיעונים פשוט לא רלוונטיים לדיון שלנו

אור קשת:       נקודה אחרונה שאני רוצה להתייחס אליה לגבי ההסדר הזה של בן נבחר עם מוגבלות, בעינינו זה חלק מהבעיה ולא חלק מהפתרון, כי מדובר בהסדר שהוא נחות באופן משמעותי

אור קשת:  זה לקחת מכיס אחד ולשים בכיס אחר, להגיד במקום שהקצבה תגיע לאלמן או לאלמנה אנחנו נעביר את זה לילד עם המוגבלות

אור קשת:  להציג את זה כחלופה, ככיסוי ביטוחי שהוא רלוונטי, זה זריית חול בעיניים, זה על סף ההטעיה וזה חלק מהבעיה

הדס ארנון-שרעבי: אני אמשיך את אור ואומר שאנחנו מודים על קיומו של הדיון והחשיבות שלו ניכרת בין היתר בכך שאנחנו פנינו בנושא כבר לפני חודש לעמית גל, הממונה על שוק ההון והביטוח, ואנחנו לא קיבלנו מענה סדור עד כה, אז כבר יש חשיבות גדולה מאוד לדיון הזה כדי להתחיל לדון בנושא ולקבל תשובות

הדס ארנון-שרעבי:       בשבועות האחרונות, בעקבות הפרסום והדיון על הנושא, יש קרנות פנסיה שכבר הודיעו שהם כן ישמרו על רציפות הכיסוי הביטוחי בעת ניוד, אבל אנחנו יודעים שיש גם קרנות פנסיה שלא יאפשרו

הדס ארנון-שרעבי:  אנחנו פה צריכים הסדרה רציפה, אחידה

הדס ארנון-שרעבי:  אנחנו לא מדברים פה על צדקה, אנחנו צריכים פה הסדרה גורפת וזו אחריותו של הממונה על שוק ההון

דקלה מאיר: אני נבחרתי לדבר על החלק הכי טוב וזה הפתרונות

דקלה מאיר:  בעמותה שלנו אנחנו נתקלים בהורים, אחרי מה שנאמר פה מהורים אין לי מה לחזור ולצטט, אבל באמת השאלה שהורים לילדים עם מוגבלות קמים בבוקר איתה והולכים בלילה לישון זה מה יהיה אחרי מותי ומה יהיה עם האחים של הילד, שזה משהו שלא עלה, שהנטל יעבור כלכלית על האחים, שגם זה, דיברת על עיקרון השוויון, עיקרון השוויון חולש על תחומים רבים, לא רק על העולם הצר הזה של השוויון בתוך – זה לא יורד לי מהזמן?      

ישראל אייכלר: לא, הזמן כבר נגמר, רק תגידי את הפתרון

דקלה מאיר: אנחנו מבקשים ארבעה דברים

דקלה מאיר:  אחת, עיקרון השוויון

דקלה מאיר:  ניוד הזכות, יש אותו לכל אדם עם ילד ללא מוגבלות אז עיקרון השוויון משחק גם כאן תפקיד ובבקשה אנחנו מבקשים להוציא בכתב שניוד הזכות שמור גם להורים לילדים עם מוגבלות

דקלה מאיר:  אין שום סיבה בעולם להפלות דווקא את האוכלוסייה השקופה והפגועה הזו

דקלה מאיר:       שתיים, מי שנפגע רטרואקטיבית

דקלה מאיר:  אנחנו מבקשים שגם מי שנפגע רטרואקטיבית, אם אתם צריכים לתחום את זה בשנים, אני לא יודעת, שבע שנים מבחינתי, מי שנפגע רטרואקטיבית, שהזכות שלו תישמר והוא יקבל הודעה שהזכות שלו נשמרה כדי שאחר כך הילד עם המוגבלות או האפוטרופוס שלו או כל מי שמסייע לו לא יצטרך להתמודד עם תביעות משפטיות, כן היה, לא היה, שיקבל בכתב את הדבר הזה

דקלה מאיר:      שלוש, במידה שהנושא לא מתקדם בקצב הראוי, שתצא הודעה למשפחות שזכאותן נפגעה כי הבעיה היא שיש משפחות שבכלל לא יודעות שהן בסיטואציה הזאת שאנחנו מדברים עליה

דקלה מאיר:      ארבע, מבקשים מהממונה על שוק ההון להוציא את הכול בכתב מסודר בחוזר רגולטורי כמו שצריך

דקלה מאיר:  תודה רבה

ישראל אייכלר: ואני מוסיף, חודשיים או חודש, כמה אתם צריכים?      

מיכל היימן: לסיים את הבדיקה?      

ישראל אייכלר: כן

מיכל היימן: אנחנו מקווים כמה שיותר מהר, אם נצליח לפני חודש מה טוב

ישראל אייכלר: חודש וחצי זה בסדר?      

מיכל היימן: אני מקווה שכן

מאיר כהן: 45 יום

ישראל אייכלר: 45 יום, תרשמי

ישראל אייכלר:  מי עוד צריך לדבר עכשיו?      

שלומי כהן: שלומי כהן, התארגנות ההורים לי"ן

שלומי כהן:  אולי אני אקח טיפה יותר מדקה, אני מדבר כרגע מכובע של אבא לשני ילדים עם צרכים מיוחדים

שלומי כהן:  כל לילה לפני שאני הולך לישון אני מסתכל על שני הילדים שלי הקטנים אחרי יום לחוץ של בלת"מים, טיפולים, גנים, מה שאדוני לא יכול לחשוב ולתאר על יום לחוץ, אני מסתכל ואומר מה יקרה ביום שאני אלך לעולמי, מה אני עושה עם הילדים האלה אחרי שאני הולך

שלומי כהן:  בן אדם שעובר עשר, 15 משרות בשלוש שנים, כי אני לא יכול להחזיק מעמד במשרה בגלל שהילדים שלי הם ילדים מיוחדים

שלומי כהן:  היום האנשים שמחזיקים אותי בעבודה לא מסוגלים לספוג מישהו שפתאום יום אחד צריך להישאר בבית כי הילד חולה, מפרכס, אלף ואחד דברים

שלומי כהן:       מה שקורה פה, ומה שאני שומע גם בין לבין בדיון, זה שלפני 15 שנה הוחלט על הניוד ולא באמת היה נוהל לגבי ילד מיוחד

ישראל אייכלר: עשית ניוד?      

שלומי כהן: עשיתי ניוד, כן, ויותר מזה, אתמול שוחחתי עם סוכן ביטוח מאוד גדול שאמר לי שהוא לא יודע על מה אני מדבר, הוא בדק וחזר אליי בלי תשובות

שלומי כהן:  מה שקרה בפועל זה שלא היה נוהל ברור ואנשים העדיפו לבטל את הזכות למרות שיכלו גם להשאיר את הזכות, בגלל זה יש חלק שכן הסכימו בסוף וחלק שלא

שלומי כהן:  מה שקרה זה שכרגע זה עומד באוויר

שלומי כהן:  הדיון הזה הוא חשוב, אני מודה לך

ישראל אייכלר: בעזרת ה' בתוך 45 יום אני רוצה תשובה

שלומי כהן: רק להשלים

שלומי כהן:  זה דבר חשוב מאין כמותו, אנחנו כל היום חרדים לגורל ילדינו, כמו שאמרה חברת הכנסת גוטליב, אני מבקש רק לפחות בוא נעצור מהדיון הזה את אלה שמניידים, שיקפיאו להם את העניין הזה, בואו בינתיים נעשה משהו מפה, מהרגע הזה, כי מה יקרה אם מחר בבוקר - - -     

ישראל אייכלר: הרגע הזה, קודם כל ציבור הצופים יידע ואני מבקש מכל הארגונים להודיע לכל האנשים, לא לעשות ניוד לחברה שאיננה ממשיכה את הזכויות

ש’: אני אמא לשני ילדים מיוחדים ועוד ילדה רגילה

ש’:  אני אקצר, אשתדל ממש

ש’:  הבת הראשונה שלי נולדה כשהייתי בת 21, סטודנטית בבר אילן, היא אובחנה רק לפני שלוש שנים

ש’:  שאלת אם יש עוד בעיות בתקנונים, יש עניין של הוכרה לראשונה

ש’:  כשאני הייתי סטודנטית לא עבדתי, היא קיבלה קצבה לראשונה מביטוח לאומי במשך חצי שנה ורק לפני שלוש שנים כשהיא אובחנה היא קיבלה קצבה חלקית, כי כאילו זה נדיר, זה אחד ל-100,000 ולא אחד ל-200, בכל מקרה זה אפס בשכיחות, אבל הקצבה שלה בביטוח הלאומי היא נמוכה

ש’:  שזה לא העניין, קודם כל יש פה שאלה מה קורה האם ההוכרה לראשונה שלה נחשב בחצי שנה הראשונה שהיא קיבלה אחרי הלידה, או שהיא איבדה את זה כי אז הייתי סטודנטית ובעצם לא עבדתי

ש’:       מאז שסיימתי את הלימודים עשיתי התמחות בראיית חשבון, אני עוסקת בתחום הביטוח כבר 15 שנה, מעולם לא ידעתי על זה

ש’:  אני בעצמי עם הבעלים בסוכנות עושה ניודים וכשאנחנו עושים לבן אדם פוליסת משכנתא אז אנחנו עושים בירור צרכים, נכנסים להר הביטוח, רואים יש לו מבנה, יש לו משכנתא

ש’:  פה אין שום דבר

ש’:  כשאתה עושה ניוד יש הנמקה, אין לך טופס שכתוב האם יש לך ילד מיוחד

ש’:  לכן מבחינת פתרון אני חושבת שרטרואקטיבית צריך ליישר קו לכולם

ש’:       הם אמרו שהם לא ראו מקרה ביטוחי, אנחנו מדינה צעירה בת 75 שנה, ההורים עוד צעירים, אי אפשר לדעת מה יהיה בהמשך

ש’:  גם אני שותפה להרגשה הזאת

ש’:  אני זוכרת שכשהבן שלי נולד זה היה אחרי חמש שנים מהראשונה וכשהוא אובחן באוטיזם הייתי בחופשת לידה וכאילו לא הבנתי מאיפה בא לי עוד ילד מיוחד, לא ידעתי מה זה אומר אוטיזם ומה זה בכלל כל הדבר הזה ותוך כדי שאני בחופשת לידה ובעצם אני כאילו עכשיו אומרת לאורי יש כיסוי, לגדולה שלי יש, במי אני בוחרת

ש’:  אז פניתי לבדוק את הבן נבחר ואמרו לי שאני יכולה להגיע ל-67%, תיקחי מהבעל 40 ותחלקי אותו לילד ולילדה אין, אז אני צריכה לבחור בין הילדים שלי

ש’:       ברגע שאני שמעתי על זה ושמעתי על זה לראשונה ממש לפני חצי שנה, אחרי שעבדתי במנורה והתעסקתי עם המון סוכנים, גם ישירים של חברות הביטוח

ש’:  מנורה נותנת את הכיסוי, הבנתי שרק לאחרונה, שזה לא היה לפני - - -      

ישראל אייכלר: עוד איזה חברה נותנת?     

קריאה: הראל ומור

ישראל אייכלר: הראל ומור ומנורה?      

קריאה: כן

ישראל אייכלר: רק הם נותנים?      

ש’: כן

ש’:  הם אמרו במקרה שקרה לך ילד זה מקרה ביטוח

ישראל אייכלר: אם יש עוד חברות תגידו

ישראל אייכלר:  אל תגידו מי לא, מי כן אני רוצה לפרסם כדי שהציבור יידע

ש’: הבן שלי מוגדר כאוטיסט ואני הרבה פחות דואגת לו, כי הוא ילד מחונן, הוא לומד עכשיו בבר אילן, הוא בן 12, הוא לומד את המסלול של תואר ראשון

ש’:  דווקא לבת שלי אני הרבה יותר דואגת כי היא קצת קטנה ולפעמים היא שואלת אותי שאלות, היא בת 16

ש’: 5, כמו ילדה בת חמש

ש’:  כמו שטלי אמרה, מי ידאג לה? אני עושה לפעמים תביעות לאנשים אצלנו במשרד בביטוח כשבן הזוג נפטר, ממש עכשיו, אני רואה כמה ניירת נדרשת

ישראל אייכלר: אולי משמים את עובדת בחברת ביטוח, שתוכלי לנסח דברים לטובת הציבור כולו

ש’: נכון, זה מה שהרגשתי

ש’:  בשנייה שגיליתי את זה עוד לפני שפתרתי לעצמי נכנסתי לקבוצות בווטסאפ, בפייסבוק, של אנשים שאני מכירה, הצעתי את השירות ללא תשלום, פנו אליי מאות הורים

ש’:  הטלפון שלי לא מפסיק לצלצל, אני מקבלת הודעות

ש’:  אמנם לא קרה, כי אנשים לא נפטרו ואנחנו צעירים ברוך ה', וכמו שטלי אמרה, אנחנו נאחזים בחיים בשביל הילדים שלנו

ישראל אייכלר: בעזרת ה' יהיה לכם אריכות ימים ושנים

ש’: אמן, אבל אנשים לא יודעים מזה

ישראל אייכלר: אבל יש לך משימה עכשיו, בגלל שאת עובדת בנושא הביטוח, לפרסם כמה שיותר וגם לשלוח אלינו הצעה לניסוח שנוכל לבוא בדברים עם המוסדות הקובעים

ט’: שלום, שמי טל ניסים, אמא לשני ילדים, ילד אחד שהוא גם עיוור וגם אוטיסט

ט’:  אני עובדת 15 שנה בעיריית מעלה אדומים, כולנו מכירים אותי, עושה הרצאות בנושא קבלת השונה, עושה המון המון דברים, עובדת בחינוך המיוחד, באו והציעו לנו מטעם העבודה להעביר את כולם לצורך ההטבות של כל עניין הפנסיה

ט’:  וכמובן כולם שם יודעים, אבל הם לא היו מודעים לסיפור הזה, העבירו אותי לקרן פנסיה ולא דיברו על זה

ט’:  אחרי שנתיים וחצי אני גיליתי שהילד שלי הפסיד את ההטבה הזאת

ט’:       אנחנו מתמודדים כל הזמן עם מיליון ואחד דברים, אנחנו כל הזמן במלחמות עולם על הזכויות של הילדים כי אם אנחנו לא נדבר אף אחד לא יילחם להם והמצב הוא שאני מסתובבת כמו סהרורית בכל הנושא הזה כשאני יודעת שעשיתי את טעות חיי ופגעתי בילד שלי בלא ידיעתי

ישראל אייכלר: יש לך זכות לעבור לחברה שלישית שכן נותנת?      

ט’: אני לא יודעת

קריאה: לא

ישראל אייכלר: אין זכות? מה אתם אומרים, יש זכות כזאת?      

מיכל היימן: זו שאלה, אני לא יודעת לענות

ישראל אייכלר: אני רוצה תשובה גם לשאלה הזאת כי יכול להיות שזה יכול לפתור לה את הבעיה

ט’: אני כן רוצה להגיד שאני גיליתי את הדבר הזה דרך חשיפה מאוד תמימה של סיפור, סתם מהסבר על ביטוח של ילדים מוגבלים, תוך כדי זה גיליתי את מה שמדובר על ילד עם מוגבלות

ט’:  מפה העברתי לעמותת 'שווים' ומפה זה עף

ט’:  אני שמחה שהוועדה הזאת מתקיימת, אני חושבת שיש חשיבות רבה ואין מצב כזה שהורה לילד מיוחד לא יכול לעבור והורה רגיל יכול לעבור

ט’:  יש פה אפליה מאוד מאוד ברורה שאני לא כמו כולם כי יש לי ילד עם מוגבלות

טלי גוטליב: אפליה נוראית ומזעזעת, טל

ט’: אני דואגת לילד שלי

ט’:  הילד שלי עיוור ואוטיסט, אף אחד לא ידאג לו אם אני לא אדאג לו

ט’:  אני שלחתי לקבוצה של הורים לילדים נכים, אני נמצאת בהרבה קבוצות, הרבה הורים נפגעו

ט’:  אף אחד לא היה מודע

ט’:  אפילו יושב ראש עמותת 'שווים' נפגע ויש לו ילדה עם מוגבלות והוא לא ידע והרבה אנשים שהם סוכנים בתוך חברות

ישראל אייכלר: תודה רבה

גילי פארן: אני גיל פארן, אני סוכן ביטוח שעובד עם משפחות

ישראל אייכלר: לא, סוכן ביטוח ברשותך אחר כך

ישראל אייכלר:  מי הורה?      

אביחי חיים: אני עיתונאי מאתר 'שווים'

אביחי חיים:  אני רק רוצה להודות לוועדה שקיימה את הדיון החשוב הזה ואני רוצה להגיד שברגע שאנחנו קיבלנו את זה בפעם הראשונה גם אנחנו הוכינו בהלם, כך שתודה רבה לכולם

ישראל אייכלר: תודה רבה לך

גילי פארן: אני סוכן ביטוח שעובד עם משפחות מיוחדות

גילי פארן:  בזכות שחר ולשכת סוכני ביטוח, אני רוצה לתת להם קרדיט מלא על החשיפה הזאת, זה הגיע דרכם

גילי פארן:  ברגע שקיבלתי את המידע אני הפצתי אותו בכל דרך אפשרית

גילי פארן:  יש לי היום קהילה מעל 1,000 הורים, היא נקראת 'הורים בטוחים למרוצפים', שם אני מציף חודשים רבים את כל המידע הזה

גילי פארן:  נפגשתי גם עם חברת הכנסת גוטליב בזמנו, דיברנו בכנס של בעלי המוגבלויות על הנושא הזה

גילי פארן:      אני רוצה להתייחס בקצרה לכמה נקודות שהועלו פה

גילי פארן:  דיברתם על מסלול בן נבחר

גילי פארן:  בן נבחר, מה ששכחתם להסביר שצריך הצהרת בריאות לפני זה

גילי פארן:  אני יכול לספר לכם מהשטח מקרים שלי שיש חברות שלא מוכנות לדלג על הצהרת בריאות והן דוחות את הילד, אומרות: לא יודעים מה יהיה תפקודו, יהיה גבוה, יהיה נמוך

גילי פארן:  זה מאפשר לעשות סלקציה

ישראל אייכלר: בקרנות פנסיה?      

גילי פארן: כן

גילי פארן:  היא דיברה על פתרון הכלאיים הזה שנקרא בן נבחר שהוא לא בדיוק

גילי פארן:  כמו שגם אור אמר, אתה לוקח מכיס של אלמן/אלמנה ואתה מעביר לכיס השני של הילד

גילי פארן:  זה לא שאתה משאיר את המצב כפי שהוא היה קודם

גילי פארן:       דבר שני, שהוא הכי חשוב, מה שאנחנו מבינים פה, שהזכות הזאת של הבן מוגבל נבחר, אף אחד לא יודע את זה, לא בחברות ולא הסוכנים ולא המשווקים, יש תחרות מאוד אגרסיבית בשוק הפנסיה וזה לטובת הלקוח, באים ומשווקים פנסיות, עובדים ישירים של החברות, באות סוכנויות הסדר, שקל, מבטח סימון וכדומה, מניידים הורה, לא שואלים יש ילד מוגבל, אין ילד מוגבל, כי הם גם לא יודעים את הדברים האלה

גילי פארן:  זאת אומרת זאת לאקונה שהיא לא ידועה והיא מוסתרת מהציבור

גילי פארן:       אמרו שיש עוד חברות שמכבדות, אשמח לשמוע את השמות שלהם, גם החברות ששמעתם כרגע זה משהו שרק לאחרונה קרה בגלל כל הלחץ והפרסום

ישראל אייכלר: טוב מאוד, כל הכבוד לכם

ישראל אייכלר:  אני רוצה שירבו חברות שנותנות את כל הזכויות בניוד ואנחנו רוצים שזה יפורסם

גילי פארן: אני רק רוצה משפט אחד אחרון, ברשותך, לומר

גילי פארן:  יש חברות שאמרו לי: תשמע, פעם כיבדנו, היום לא מכבדים

גילי פארן:  לא יכול להיות שהדבר הזה יהיה לפתחו של מנהל פנסיה

ישראל אייכלר: לא, זה חייב להיות הוראה מהרשות הרגולטורית

גילי פארן: הם הרגולטור, הם חייבים להוציא הודעה לכל חברות הביטוח שיכבדו

גילי פארן:  פנסיה זה ערבות הדדית, זה לדאוג לחלש

ישראל אייכלר: אני רוצה לסכם, כי על פי תקנון הכנסת אסור לי לעבור את השעה 11:00, זה כעין איום עלינו פה

ישראל אייכלר:  אני רוצה לסכם את הדיון

ישראל אייכלר:       קודם כל אני מודה לכל הארגונים והמשתתפים, אני מודה למנהלת מחלקת הפנסיה ברשות שוק ההון, הביטוח והחיסכון

ישראל אייכלר:  לדעתי כל הבעיות האלה יכולות להיות בידיים שלכם לפתרון

ישראל אייכלר:  אתם תבדקו את העניין ואנחנו ממליצים שתחייבו שכל מי שמעביר אליו מישהו מביטוח אחר שיעביר לו את כל הזכויות שיש לו שם, אחרת שלא יעביר

ישראל אייכלר:  בתוך 45 יום אנחנו מחכים לתשובה הזאת

קריאה: שתהיה חובה לשאול אם יש ילד מוגבל

ישראל אייכלר: הם יבדקו וימליצו את הדברים ואנחנו נקרא אותם

ישראל אייכלר:  הלאקונה הגדולה הזאת הובאה בפני הוועדה ואני מבין את האפליה הזאת, תודה לחבר הכנסת מאיר כהן והחברים שהעלו את זה

ישראל אייכלר:  אנחנו מחליטים שאנחנו דורשים יישור קו בין כל החברות ושכל החברות ישמרו על זכויות מלאות בכל ניוד של קרן פנסיה, כל הזכויות

ישראל אייכלר:       הוועדה תמשיך לעקוב בעניין הזה

ישראל אייכלר:  אני רוצה להודות לכולכם, אם נצטרך אז מיד אחרי הפגרה נעשה עוד ישיבה, אני מקווה שלא נצטרך

ישראל אייכלר:  תודה רבה, הישיבה הזו נעולה